CELEX: 62008TN0008
Language: el
Date: 2008-01-02 00:00:00
Title: Υπόθεση T-8/08: Προσφυγή της 2ας Ιανουαρίου 2008 — Piccoli κατά ΓΕΕΑ (αναπαράσταση ενός κοχυλιού)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/57
            
         Προσφυγή της 2ας Ιανουαρίου 2008 — Piccoli κατά ΓΕΕΑ (αναπαράσταση ενός κοχυλιού)
   (Υπόθεση T-8/08)
   (2008/C 64/91)
   Γλώσσα διαδικασίας: η ιταλική
   Διάδικοι
   
      Προσφεύγουσα: G. M. Piccoli Srl (Alzano Lombardo, Ιταλία) (εκπρόσωπος: S. Giudici, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει ή να μεταρρυθμίσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 28ης Σεπτεμβρίου 2007, κοινοποιηθείσα στις 23 Οκτωβρίου 2007, η οποία δέχτηκε την καταχώριση του υπ' αριθ. 4 522 892 τρισδιάστατου κοινοτικού σήματος, συνιστάμενου στη «στυλιζαρισμένη» μορφή ενός κοχυλιού (χτένι) για να διακρίνει επίσης τα «τσουρέκια γεμιστά με κρέμα, μαρμελάδα, σοκολάτα και μέλι»
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Τρισδιάστατο σήμα που αναπαριστά ένα κοχύλι ιδωμένο από τέσσερα διαφορετικά σημεία (αίτηση υπ' αριθ. 4 522 892, για προϊόντα της κλάσεως 30).
   
      Απόφαση του εξεταστή: Απόρριψη της αιτήσεως καταχωρίσεως για «παρασκευάσματα από δημητριακά, γλυκά, είδη ζαχαροπλαστικής και παγωτά».
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση των άρθρων 4 και 7, παράγραφος 1, στοιχείο ε', του κανονισμού (ΕΚ) 40/94 για το κοινοτικό σήμα, καθώς και εσφαλμένη ερμηνεία ορισμένων διατάξεων της οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων. Συναφώς, επισημαίνεται ότι τόσο το άρθρο 2 της οδηγίας όσο και το άρθρο 4 του κανονισμού αναγνωρίζουν ρητώς και σαφώς τον εγγενή διακριτικό χαρακτήρα όχι μόνον της συσκευασίας του προϊόντος αλλά και της μορφής του.